**H&M** eli *Hennes & Mauritz* (täydelliseltä nimeltään **H & M Hennes & Mauritz AB (publ)**) on ruotsalainen kansainvälisesti toimiva vähittäiskaupan konserni, jonka valikoimissa on naisten, miesten ja lasten vaatteita sekä kosmetiikkaa sekä vuodesta 2009 kodintuotteita (H&M Home). Yrityksen vaatemerkkejä ovat *H&M, Cos, Monki, Weekday, Cheap Monday* sekä *& Other Stories.*

Yritys on perustettu Västeråsissa, Ruotsissa vuonna 1947. Konsernilla on noin 4 300 myymälää 54 markkina-alueella mukaan lukien franchise-myymälät, COS-, Monki- ja Weekday-myymälät, verkkokauppa 35 markkina-alueella, sekä Pohjoismaissa toimiva postimyyntiyhtiö. Vuonna 2016 konsernin myynti (sis. alv.) oli 223 000 milj. SEK ja henkilökuntaa vuoden 2016 lopussa noin 161 000.

H&M:n suurin osakkeenomistaja on yhtiön perustajan poika Stefan Persson, joka toimi pitkään yhtiön toimitusjohtajana ja on ollut vuodesta 2009 yhtiön hallituksen puheenjohtaja. Hän hallitsee perheineen yhtiön osakkeista noin 47,7 % ja äänivallasta noin 74,7 % (2019). Hän oli vuonna 2010 Forbesin listan mukaan Ruotsin toiseksi rikkain henkilö Ikean perustajan Ingvar Kampradin jälkeen.

Historia
--------

### Perustaminen

Yritys perustettiin vuonna 1947 Ruotsin Västeråsissa noin sadan kilometrin päässä Tukholmasta. Keski-ikäinen myyntimies Erling Persson oli saanut Yhdysvaltain matkallaan idean vaatemyymäläketjusta, jonka tulos perustuisi suuriin tuotanto- ja myyntimääriin ja sitä myötä alhaisiin hintoihin. Liike aloitti naistenvaateketjuna nimellä *Hennes* (suom. *hänen,* naispuolisesta puhuttaessa).

Yhtiön strategia on perustunut alusta saakka aktiiviselle laajentumiselle. 1960-luvulla ketju levittäytyi melko nopeasti ensin Norjaan ja sitten Tanskaan. Vuonna 1969 Persson päätti ostaa Tukholmassa sijainneen Mauritz Widforssin metsästys- ja aseliikkeen varastoineen. Hennesin valikoimaan otettiin miestenvaatteet, ja yrityksen nimeksi tuli *Hennes & Mauritz*. Valikoimaan lisättiin myös lastenvaatteet.

### Laajentuminen

Erling Perssoniin kuoltua yhtiö jatkoi hänen poikansa Stefan Perssonin johdolla. Pohjoismaiden ulkopuolelle yritys laajentui ensimmäiseksi Yhdistyneeseen kuningaskuntaan. Kesti kuitenkin useamman vuoden ennen kuin H&M vakiinnutti siellä asemansa pysyvästi. Seuraavaksi yritys avasi liikkeet Saksaan, Belgiaan ja Hollantiin. Luxemburg ja Itävalta olivat vuorossa 1990-luvulla. Vuonna 1997 H&M tuli Suomeen aluksi parilla liikkeellä ja saavutti lopulta vakaan aseman markkinoilla. Vuonna 2001 yritys toimi 14 maassa. Ensimmäisen Yhdysvaltain liikkeensä H&M avasi New Yorkiin.

Vuonna 2007 avattiin ensimmäiset Aasian liikkeet Hongkongiin ja Shanghaihin. Samana vuonna H&M lanseerasi COS-vaatemalliston (lyhenne sanoista Collection of Style). Vuonna 2008 laajeneminen jatkui Japaniin, ja samana vuonna H&M osti Fabric Scandinavien -muotiyrityksen. Vuonna 2009 H&M avasi ensimmäiset liikkeensä Venäjällä ja lanseerasi H&M Home -kodintekstiilimalliston.

### Toiminta Suomessa

Syksyn 1997 aikana yritys avasi Suomessa viisi liikettä, joista ensimmäinen avautui elokuussa Helsingin Itäkeskuksessa. Ovien avauduttua satamäärin asiakkaita ryntäsi ostamaan ruotsalaista muotia. Seuraava myymälä pääkaupunkiseudulla avautui lokakuussa Tapiolaan. Jakeluvarastonsa H&M perusti Keravalle ja aloitti toimintansa siellä kesällä 1998. Suomessa oli 1998 kaikkiaan 3 500 vaatteita myyvää tavarataloa tai kauppaa, joista 102 oli ulkomaisten ketjujen myymälöitä. Vuoden 2000 tienoilla H&M piti ihanneasiakkaanaan 15–35-vuotiasta henkilöä. Vuonna 2005 H&M:n Suomessa olevien 24 kaupan eli *HenkkaMaukan* yhteinen liikevaihto oli suurempi kuin 123 Seppälän.

Toimintatapa
------------

H&M:n myymälä Kokkolassa.
H&M:n myymälä Kanadassa.
H&M:n liikeidea on muotia ja laatua parhaaseen hintaan, vastuullisesti. Toimiminen 4 300 myymälässä 54 markkina-alueella vaatii toimivan logistiikan. Koska H&M omistaa itse kaikki liikkeensä, se voi itse koordinoida tavaraerien logistiikkaa haluamallaan tavalla, esimerkiksi siirtää Suomessa huonosti myyvän paitaerän toiseen maahan, jossa arvelee sen myyvän paremmin.

H&M korostaa myös liikepaikan merkitystä: New Yorkin liike on tärkeimmällä ostoskadulla 5th Avenuella, Lontoon liikkeet Kensington High Streetillä ja Oxford Streetillä, Pariisin liikkeet Forum des Hallesissa, Boulevard Haussmannilla ja Rue de Rivolilla. Suomessa pääkaupunkiseudun liikkeet sijaitsevat Aleksanterinkadulla, Forumissa, Sellossa, Itiksessä, Arabiassa, Redissä, Triplassa, Jumbossa, Myyrmannissa, Isossa Omenassa, Entressessä ja Ainoassa.

H&M on ottanut osaa vaatteiden kierrätykseen ja myymälät ottavat vastaan käytettyjä tekstiilejä, joista saa vastineeksi -10 % -alekuponkeja liikkeisiin. H&M toimittaa kerätyt vaatteet ja kodintekstiilit I:Collect-nimiselle (Arkistoitu – Internet Archive) vaatteiden kierrätykseen erikoistuneelle yritykselle, joka lajittelee kerätyt vaatteet niiden kunnon mukaan eri käyttötarkoituksiin. Hennes & Mauritz on ollut julkisuudessa esillä puhuttaessa vaatetusalan alihankintaketjuista ja alihankkijoiden työoloista. Yrityksellä on noin 700 alihankkijaa, pääosin Euroopassa ja Aasiassa – tavarantoimittajalista löytyy yrityksen nettisivuilla. Turvatakseen alihankkijoidensa toiminnan asianmukaisuuden H&M on luonut alihankkijoillensa *Code Of Conduct* -säännöt. Säännöillä määritetään muun muassa työpäivän enimmäispituus, työntekijöiden oikeus järjestäytymiseen ja lapsityövoimakielto. Säännöstön noudattamista testataan muun muassa alihankkijoiden tehtaissa tehtävin pistokokein. H&M:n ilmoituksen mukaan vuoden 2008 jälkeen tehdään lähes 2 400 tarkastusta joka vuosi. Tämän lisäksi H&M kuuluu *Fair Labor Association (FLA)* -järjestöön.

### Suunnittelu

1980-luvun lopussa yrityksellä oli kymmenkunta omaa suunnittelijaa, kun taas nykyisin tuotekehitystiimiin kuuluu noin 700 henkilöä. Suunnitteluosastoa johtaa Pernilla Wohlfahrt, joka seuraa tehtävässä Ann-Sofie Johanssonia ja Margareta van den Boschia. Ann-Sofie Johansson toimii nykyään H&M:n luovana neuvonantajana.

H&M on tehnyt yhteistyötä myös ulkopuolisten suunnittelijoiden kanssa seuraavasti:

* 2004: Karl Lagerfeld
* 2005: Stella McCartney, Elio Fiorucci, Solange Azaguy-Partridge
* 2006: Viktor & Rolf
* 2007: Roberto Cavalli
* 2008: Rei Kawakubo / Comme des Garçons
* 2009: Matthew Williamson, Jimmy Choo, Sonia Rykiel
* 2010: Lanvin, Elin Kling
* 2011: Versace
* 2012: Marni, Anna Dello Russo, Maison Martin Margiela
* 2013: Isabel Marant
* 2014: marraskuussa Alexander Wang
* 2015: Balmain
* 2016: Kenzo
* 2018: Moschino
* 2019: Giambattista Valli
* 2020: Johanna Ortiz

Tuotanto
--------

H&M:n vaatteet valmistetaan pääosin Euroopassa ja Aasiassa, alihankkijalista löytyy yrityksen nettisivuilta. Monet tuotantomaat ovat kehittyviä maita. Vuosina 2000 ja 2007 H&M:n alihankkijoita on epäilty lapsityövoiman käytöstä. Vuonna 2007 yhtiön vaatteissa epäiltiin käytetyn puuvillaa, jonka lapset olivat keränneet Uzbekistanissa. Vuodesta 2013 H&M:n tuotteissa ei ole käytetty uzbekistanilaista puuvillaa. H&M ei omista itse tehtaita vaan tilaa vaate-erät alihankkijoilta. Code of Conduct -toimintasäännöstön käyttöä valvotaan omien tarkastajien voimin, minkä lisäksi FLA suorittaa riippumattomia tarkastuksia H&M:n tavarantoimittajien tehtaissa.

Lähteet
-------

1. 1 2 3 4  Key Figures: Five-year summary *about.hm.com*. H&M.  Arkistoitu 13.10.2018. Viitattu 13.10.2018. (englanniksi)
2. ↑  Shareholders *about.hm.com*. H&M.  Arkistoitu 13.10.2018. Viitattu 13.10.2018. (englanniksi)
3. ↑  H&M Tilinpäätös H&M. Viitattu 12.11.2020.
4. ↑  Europe’s 25 richest Forbes. Viitattu 19.3.2010. (englanniksi)
5. ↑  Cos: Thoroughly modern minimalism (englanniksi) Viitattu 17.2.2014.
6. ↑  H&M vuosikertomus 2008
7. ↑  Hennes & Mauritzille ainakin viisi myymälää Suomeen *Helsingin Sanomat*.  12.3.1997. Helsinki:  Sanoma Media Finland Oy. Viitattu 11.5.2021.
8. ↑  Tuohimaa, Pasi: Väki rohmusi ruotsalaista muotia Itäkeskuksessa *Helsingin Sanomat*.  29.8.1997. Helsinki:  Sanoma Media Finland Oy. Viitattu 11.5.2021.
9. ↑  Kiuru, Kari: H & M sijoittaa varaston Keravalle *Helsingin Sanomat*.  13.12.1997. Helsinki:  Sanoma Media Finland Oy. Viitattu 11.5.2021.
10. ↑  Anttikoski, Riitta: Kuka hallitsee Suomen vaatekauppaa *Helsingin Sanomat*.  5.10.1999. Helsinki:  Sanoma Media Finland Oy. Viitattu 11.5.2021.
11. ↑  Latikka, Aino: Ruotsalaisketjut hamuavat nuorten ostosmarkkoja *Helsingin Sanomat*.  12.5.2000. Helsinki:  Sanoma Media Finland Oy. Viitattu 11.5.2021.
12. ↑  Mäenpää, Pirjo: Suomalaiset suosivat edullista *Helsingin Sanomat*.  6.4.2005. Helsinki:  Sanoma Media Finland Oy. Viitattu 11.5.2021.
13. ↑  Recycle Your Clothes *H&M Group*.  Arkistoitu 25.10.2016. Viitattu 5.6.2020. (englanniksi)
14. ↑  Supplier List *H&M Group*.  Arkistoitu 5.6.2020. Viitattu 5.6.2020. (englanniksi)
15. ↑  Kuluta harkiten *Rauhanpuolustajat*.  3.2.2000.  Arkistoitu 22.2.2014. Viitattu 5.6.2020.
16. ↑  H&M:a syytetään lapsityövoiman käytöstä *MTV3 Uutiset*.  25.11.2007. Viitattu 5.6.2020.
17. ↑  Ban on cotton from Turkmenistan and Syria *about.hm.com*.  Arkistoitu 22.3.2017. Viitattu 22.3.2017. (englanniksi)
18. ↑  H&M:n toimintasäännöstö[vanhentunut linkki]

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **H&M**.
* H&M Group (englanniksi, ruotsiksi)
* H&M

|  |  |  |  |  |  |
| --- | --- | --- | --- | --- | --- |
| 

| * n
* k
* m
Ruotsi OMX Stockholm 30 |
| --- |
|  |
| 
* ABB
* Alfa Laval
* Assa Abloy
* Astra Zeneca
* Atlas Copco A
* Atlas Copco B
* Autoliv
* Boliden
* Electrolux
* Ericsson
* Essity
* Evolution
* Getinge
* Hexagon
* H&M Hennes & Mauritz
* Investor
* Kinnevik
* NIBE Industrier
* Nordea Bank
* Sandvik
* SBB
* SCA
* SEB
* Sinch
* Sv. Handelsbanken
* SKF
* Swedbank
* Tele2
* Telia Company
* Volvo

 |
|  |
| Päivitetty: 8. maaliskuuta 2023 |

 |

|  |  |  |  |  |  |
| --- | --- | --- | --- | --- | --- |
| 

| * n
* k
* m
OMX Nordic 40 |
| --- |
|  |
| 
* ABB
* Assa Abloy
* Atlas Copco
* Astra Zeneca
* Boliden
* Carlsberg
* Coloplast
* Danske Bank
* DSV
* EQT
* Ericsson
* Essity
* Evolution
* Fortum
* Genmab
* Hexagon
* H&M Hennes & Mauritz
* Investor
* Kone
* A. P. Møller-Mærsk
* Nordea Bank
* Neste
* Nibe Insdustrier
* Nokia
* Novo Nordisk
* Novozymes
* Ørsted
* Pandora
* Sampo
* Sandvik
* SCA
* SEB
* Sv. Handelsbanken
* SKF
* Stora Enso
* Swedbank
* Telia Company
* UPM-Kymmene
* Volvo
* Vestas Wind Systems

 |
|  |
| Päivitetty: 8. maaliskuuta 2023 |

 |